 Ndị Ikpe 20  Nihi ya, ụmụ Izrel niile pụtara wee zukọta dị ka otu onye na Mizpa nihu Jehova malite na Dan ruo Bia-shiba, ha na ala Gilied.Ndị isi nke ndị niile na ebo niile nke Izrel wee guzoro nọgbakọ nke ndị ezi Chineke, ya bụ, narị puku ndị ikom anọ ndị ji ụkwụ aga, bụ ndị na-ebu mma agha.Ụmụ Benjamin wee nụ na ụmụ Izrel agbagowo Mizpa.Nwoke Livaị ahụ, bụ di nwaanyị ahụ e gburu egbu, wee zaa, sị: Ọ bụ Gibia nke Benjamin ka m gara, mụ na iko m nwaanyị, ka anyị nọrọ ka chi bọọ.Ndị nwe ala Gibia wee bilie ịwakpo m ma gbaa ụlọ ahụ m nọ gburugburu nabalị. Ọ bụ m ka ha chọrọ igbu, ma ọ bụ iko m nwaanyị ka ha dinara, o wee nwụọ.Nihi ya, m buuru iko m nwaanyị gburie wee ziga ya nala niile bụ ihe nketa Izrel, nihi na ha mere omume rụrụ arụ na ihe nzuzu na-eme ihere nIzrel.Lee! Unu ụmụ Izrel niile, kwuonụ ihe a ga-eme, tụọnụ aro.Mmadụ niile wee bilie dị ka otu onye, sị: Ọ dịghị onye ọ bụla nime anyị ga-ala nụlọikwuu ya, ọ dịghịkwa onye ọ bụla nime anyị ga-ala nụlọ ya.Ugbu a, nke a bụ ihe anyị ga-eme Gibia. Ka anyị fee nza wee gbagoo buso ya agha.Anyị ga-akpọrọ mmadụ iri nime otu narị mmadụ ọ bụla nebo niile nke Izrel, na otu narị nime otu puku mmadụ, kpọrọkwa otu puku nime puku mmadụ iri, ka ha wetara ndị agha ihe oriri, ka ha wee buso Gibia nke Benjamin agha, nihi ihe nzuzu na-eme ihere ha mere nIzrel.Ndị ikom Izrel niile wee zukọta ibuso obodo ahụ agha dị ka otu onye, dị ka otu ìgwè.Ebo niile nke Izrel wee zigara ndị niile si nebo Benjamin ndị mmadụ, sị: Gịnị bụ ihe ọjọọ a e mere netiti unu?Ugbu a, kpọpụtanụ ndị ikom ahụ, bụ ndị ahụ na-abaghị nihe nọ na Gibia, ka anyị gbuo ha, ka anyị kpochapụkwa ihe ọjọọ nIzrel. Ma ụmụ Benjamin achọghị ige ntị nolu ụmụnne ha, bụ ụmụ Izrel.Ụmụ Benjamin wee si nobodo niile dị na Gibia zukọta ịga buso ụmụ Izrel agha.Ụmụ Benjamin wee si nobodo ha niile zukọta nụbọchị ahụ, puku ndị ikom iri abụọ na isii ndị na-ebu mma agha, ma e wezụga ndị bi na Gibia, bụ ebe e si kpọkọta narị ndị ikom asaa a họrọ ahọ.Nime ndị agha a niile e nwere narị mmadụ asaa a họrọ ahọ bụ ndị na-eme aka ekpe. Onye ọ bụla nime ha na-eji nkume agbata ihe há ka otu ntutu isi, ha adịghị agbajọ.Ndị Izrel wee zukọta ma e wezụga Benjamin, narị puku mmadụ anọ ndị na-ebu mma agha. Onye ọ bụla nime ndị agha a bụ dike nagha.Ha wee bilie gbagoo Betel ịjụ Chineke ase. Ụmụ Izrel wee sị: Ònye nime anyị ga-ebute ụzọ nagha anyị ga-ebuso ụmụ Benjamin? Jehova wee zaa, sị: Juda ga-ebute ụzọ.E mesịa, ụmụ Izrel biliri nụtụtụ wee maa ụlọikwuu ibuso Gibia agha.Ndị Izrel wee gawa ibuso Benjamin agha; ndị Izrel wee hazie onwe ha nusoro ibuso ha agha na Gibia.Ụmụ Benjamin wee si na Gibia pụta, laa puku ndị ikom iri abụọ na puku abụọ bụ ndị Izrel niyi nụbọchị ahụ.Ma, ndị agha ahụ, bụ ndị Izrel, katara obi, wee hazie onwe ha ọzọ nusoro ibu agha nebe ahụ ha haziri onwe ha nụbọchị mbụ.Ụmụ Izrel wee gbagoo ma kwaa ákwá nihu Jehova ruo anyasị, jụọkwa Jehova ase, sị: Ọ bụ m gaa buso ụmụ Benjamin nwanne m agha ọzọ? Jehova wee zaa, sị: Gbagoo buso ya agha.Ụmụ Izrel wee bịaruo ụmụ Benjamin nso nụbọchị nke abụọ.Benjamin wee si na Gibia pụta izute ha nụbọchị nke abụọ ma laa puku mmadụ iri na asatọ ọzọ netiti ụmụ Izrel niyi, ha niile bụcha ndị na-ebu mma agha.Ụmụ Izrel niile, bụ ndị agha ahụ niile, wee gbagoruo Betel ma kwaa ákwá, nọrọkwa nebe ahụ nihu Jehova buo ọnụ nụbọchị ahụ ruo anyasị ma chụọ àjà nsure ọkụ, chụọkwa àjà udo nihu Jehova.Mgbe e mesịrị, ụmụ Izrel jụrụ Jehova ase, ebe ọ bụ nebe ahụ ka igbe ọgbụgba ndụ nke ezi Chineke dị noge ahụ.Finihas nwa Elieza, nwa Erọn, guzo nihu ya noge ahụ, sị: Ọ bụ m gaa ọzọ buso ụmụ Benjamin nwanne m agha ka ọ bụ mụ agala? Jehova wee sị ya: Gaa, nihi na echi ka m ga-enyefe ya naka gị.Izrel wee mee ka ndị mmadụ zoo gburugburu Gibia ibuso ya agha.Ụmụ Izrel wee gbagoo ibuso ụmụ Benjamin agha nụbọchị nke atọ, haziekwa onwe ha nusoro ibuso Gibia agha otú ha si mee noge ndị ọzọ.Mgbe ụmụ Benjamin pụtara izute ndị Izrel, a rapụtara ha nobodo ha. Dịkwa ka ha mere noge ndị ọzọ, ha malitere igbu ụfọdụ nime ndị Izrel nokporo ụzọ dị iche iche, nke otu nime ha gara Betel, nke ọzọ agaa Gibia, ha gburu ihe dị ka mmadụ iri atọ nime ndị Izrel, nọhịa.Ụmụ Benjamin wee malite ịsị: Anyị na-emeri ha otú anyị si merie ha na mbụ. Ma ụmụ Izrel sịrị: Ka anyị gbaa ọsọ, anyị ga-esi nobodo ha rapụta ha nokporo ụzọ.Ndị Izrel niile wee si nebe niile ha nọ bilie, haziekwa onwe ha nusoro na Bel-tema, ebe ndị Izrel ndị zoro ezo, si nebe niile ha zoro na gburugburu Gibia mapụtasịa.Puku ndị ikom iri a họrọ ahọ netiti Izrel dum wee bịarute nihu Gibia, ọgụ ahụ wee kpụrụ ọkụ nọnụ; ma ndị Benjamin amaghị na ọdachi na-aga ịdakwasị ha.Jehova wee merie Benjamin nihu Izrel, nke mere na nụbọchị ahụ ụmụ Izrel lara puku mmadụ iri abụọ na ise niyi na Benjamin, ha niile bụ ndị na-ebu mma agha.Otú ọ dị, ụmụ Benjamin chere na ha ga-emeri ndị Izrel mgbe ha nọ na-agbara Benjamin ọsọ nihi na ndị Izrel tụkwasịrị obi ná ndị agha ahụ ha gwara ka ha zoo iji buso Gibia agha.Ma ndị agha ahụ zoro ezo mere ọsọ ọsọ gaa ibuso Gibia agha. Ndị agha ahụ zoro ezo wee gbasaa ma jiri ihu mma agha bibie obodo ahụ dum.Ndị Izrel na ndị agha ahụ zoro ezo kwekọrịtara na ha ga-eme ka anwụrụ ọkụ si nobodo ahụ kwụgoo ka ọ bụrụ ihe mgbaàmà.Mgbe ụmụ Izrel si nọgbọ agha ahụ gbaa ọsọ, Benjamin malitere igbu ihe dị ka mmadụ iri atọ netiti ndị Izrel, nihi na ha sịrị: Nezie, anyị na-emeri ha dị nnọọ ka anyị meriri ha nagha nke mbụ.Ihe mgbaàmà ahụ wee malite isi nobodo ahụ na-akwụgo dị ka ogidi anwụrụ ọkụ. Ya mere, mgbe Benjamin lere anya nazụ, lee! anwụrụ ọkụ si nobodo ahụ dum na-akwụgo neluigwe.Ndị Izrel wee tụgharịa, ma ndị Benjamin mara jijiji, nihi na ha hụrụ na ọdachi adakwasịwo ha.Ha wee si nihu Izrel gbaa ọsọ, gbara gawa nụzọ ala ịkpa, ma agha ahụ rutere nebe ha nọ, ebe ndị ikom ndị banyere nobodo ahụ pụtara na-ala ha niyi.Ha wee gbaa Benjamin gburugburu. Ha wee chụwa ya ọsọ nekweghị ya zuru ike. Ha wee zọda ya kpọmkwem nihu Gibia nebe ọwụwa anyanwụ.Nikpeazụ, puku mmadụ iri na asatọ nime Benjamin nwụrụ, ha niile bụcha ndị dike.Ha wee tụgharịa gbara gawa nala ịkpa, na nkume dị elu nke Rimọn. Ha wee gbuo puku mmadụ ise nime ha nokporo ụzọ, ha wee chụrụ ha ruo Gaịdọm ma gbuo puku mmadụ abụọ ọzọ nime ha.Ndị Benjamin niile nwụrụnụ nụbọchị ahụ wee dịrị puku mmadụ iri abụọ na ise ndị na-ebu mma agha, ha niile bụcha ndị dike.Ma narị mmadụ isii tụgharịrị gbaga nala ịkpa, na nkume dị elu nke Rimọn, ha wee bie ọnwa anọ na nkume dị elu nke Rimọn.Ndị Izrel wee bịaghachi ibuso ụmụ Benjamin agha wee jiri ihu mma agha gbuo ndị obodo ahụ, malite na mmadụ ruo nanụ ụlọ nakwa ihe ọ bụla ha hụrụ. Ha gbakwara obodo niile dị nebe ahụ ọkụ. 